ఘన్ శ్యామ్ తివారీ

ఘనశ్యామ్ తివారీ (జననం 19 డిసెంబర్ 1947) భారతదేశానికి చెందిన రాజకీయ నాయకుడు. ఆయన రాజస్థాన్‌ శాసనసభకు ఆరుసార్లు ఎమ్మెల్యేగా ఎన్నికయ్యాడు.

రాజకీయ జీవితం
తివారీ జనతా పార్టీ సభ్యుడిగా తన రాజకీయ ప్రస్థానాన్ని ప్రారంభించాడు, కానీ పార్టీలో అంతర్గత విభేదాల కారణంగా, కొంతమంది సభ్యులు జనతా పార్టీ నుండి విడిపోయి ఏప్రిల్ 6, 1980న భారతీయ జనతా పార్టీని ఏర్పాటు చేయగా, ఆయన రాజస్థాన్‌లో బీజేపీ వ్యవస్థాపకుల్లో ఒకడిగా ఉన్నాడు. ఘన్ శ్యామ్ తివారీ ఆరు సార్లు ఎమ్మెల్యేగా గెలిచిన ఆయన 2013 ఎన్నికల్లో రాజస్థాన్ రాష్ట్రంలోనే అత్యంత భారీ మెజార్టీతో విజయం సాధించిన అభ్యర్థిగా రికార్డు సృష్టించాడు. ఆయన రాజస్తాన్ ప్రభుత్వంలో విద్యుత్, పౌర సరఫరాల, న్యాయ, విద్యాశాఖల మంత్రిగా వివిధ హోదాల్లో పని చేసి రాజస్తాన్ ముఖ్యమంత్రి వసుంధరా రాజేతో విభేదాలు కారణంగా 2018లో ఆయన బీజేపీకి రాజీనామా చేసి ఆ తర్వాత భారత్ వాహిని పార్టీని ఏర్పాటు చేసి సంగనెర్ స్థానం నుంచి పోటీ చేసి ఓడిపోయి అనంతరం 2020లో తిరిగి భారతీయ జనతా పార్టీలో చేరాడు.  

ఘనశ్యామ్ తివారీ జూన్ 2022లో జరిగిన రాజ్యసభ ఎన్నికల్లో రాజస్థాన్‌ నుండి రాజ్యసభ సభ్యుడిగా ఎన్నికయ్యాడు.

ఎమ్మెల్యేగా ఎన్నిక

మూలాలు

1947 జననాలు
భారతీయ జనతా పార్టీ రాజకీయ నాయకులు
రాజ్యసభ సభ్యులు